Oficialusis leidinys L 147 , 30/06/1995 p. 0055 - 0059



Komisijos Reglamentas (EB) Nr. 1518/95 1995 m. birželio 29 d. nustatantis išsamias Reglamentų (EEB) Nr. 1418/76 ir (EEB) Nr. 1766/92 taikymo taisykles dėl iš grūdų ir ryžių perdirbtų produktų importo ir eksporto sistemos ir iš dalies keičiantis Reglamentą (EB) Nr. 1162/95, nustatantį specialias išsamias grūdų ir ryžių importo ir eksporto licencijų sistemos taikymo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Austrijos, Suomijos ir Švedijos stojimo aktu ir Reglamentu (EB) Nr. 3290/94 [2], ypač į jo 10 straipsnio 4 dalį, 11 straipsnio 4 dalį, 13 straipsnio 11 dalį ir 16 straipsnio 2 dalį, atsižvelgdama į 1976 m. birželio 21 d. Tarybos reglamentą (EEB) Nr. 1418/76 dėl bendro ryžių rinkos organizavimo [3] su paskutiniais pakeitimais, padarytais Austrijos, Suomijos ir Švedijos stojimo aktu ir Reglamentu (EB) Nr. 3290/94, ypač į jo 12 straipsnio 4 dalį, 13 straipsnio 4 dalį, 14 straipsnio 16 dalį ir 17 straipsnio 11 dalį, kadangi Urugvajaus raundo metu pasirašytos Sutarties dėl žemės ūkio įgyvendinimas apima esminius importo ir eksporto sistemos pakeitimus ir kadangi todėl turi būti nustatytos importo muitų ir grąžinamųjų išmokų prekybos su trečiosiomis šalimis iš grūdų ir ryžių perdirbtais produktais, išskyrus kombinuotuosius pašarus, kuriems buvo nustatytos specialios taisyklės, sistemos taikymo taisyklės; kadangi grąžinamųjų išmokų tikslas yra padengti skirtumą tarp produktų kainų Bendrijoje ir pasaulio rinkoje; kadangi dėl šios priežasties turi būti numatyti grąžinamųjų išmokų nustatymo kriterijai atsižvelgiant į pagrindinių produktų kainas Bendrijoje ir už jos ribų bei į perdirbtų produktų realizavimo galimybes ir jų pardavimo sąlygas pasaulio rinkoje; kadangi Komisijos reglamentas (EEB) Nr. 1620/93 [4] turi būti panaikintas nuo 1995 m. liepos 1 d. ir dėl šios priežasties jo nuostatos, patikslintos atsižvelgiant į dabartines rinkos sąlygas ir daugiašalių prekybos derybų Urugvajaus raunde pasirašytų sutarčių įgyvendinimą, turi būti įtrauktos į ši reglamentą; kadangi šiame reglamente numatytos priemonės atitinka Grūdų vadybos komiteto nuomonę, PRIĖMĖ ŠĮ REGLAMENTĄ 1 straipsnis 1. Šiame reglamente "perdirbti produktai" reiškia produktus arba jų grupes: a) išvardytus Reglamento (EEB) Nr. 1766/92 A priede, išskyrus produktus, klasifikuojamus pagal KN kodą ex2309; b) išvardytus Reglamento (EEB) Nr. 1418/76 1 straipsnio 1 dalies c punkte. 2. Šiame reglamente "pagrindiniai produktai" reiškia grūdus, išvardytus Reglamento (EEB) Nr. 1766/92 1 straipsnio a ir b punktuose ir skaldytus ryžius. I ANTRAŠTINĖ DALIS Grąžinamosios išmokos 2 straipsnis 1. Grąžinamosios išmokos perdirbtiems produktams yra nustatomos atsižvelgiant į: a) pagrindinių produktų kainų pokyčius Bendrijoje, lyginant su pasaulio rinkos kainomis; b) atitinkamo produkto gamybai reikalingus pagrindinių produktų kiekius ir, jeigu reikia, jų ekvivalentus; c) galimą grąžinamųjų išmokų susikaupimą dėl įvairių produktų, pagamintų taikant vieną ir tą patį procesą ir iš tų pačių pagrindinių produktų; d) perdirbtų produktų realizavimą ir pardavimo sąlygas pasaulio rinkoje. 2. Grąžinamosios išmokos nustatomos ne rečiau kaip kartą per mėnesį. 3 straipsnis 1. Grąžinamoji išmoka yra patikslinama pagal Reglamento (EB) Nr. 1162/95 [5] 12 straipsnį. Atliekant patikslinimą, grąžinamoji išmoka yra padidinama arba sumažinama tokia suma, kuri gaunama po Reglamento (EB) Nr. 1162/95 12 straipsnio 1 ir 2 dalyse nurodytų patikslinimų vienai pagrindinių produktų tonai, padauginta iš I priedo lentelės 4 skiltyje perdirbtam produktui nurodyto koeficiento. 2. Reglamento (EEB) Nr. 1766/92 13 straipsnio 8 dalies taikymo tikslu nulinė suma nelaikoma grąžinamąja išmoka ir atitinkamai Reglamento (EB) Nr. 1162/95 12 straipsnio 3 dalyje nurodytas patikslinimas netaikomas. 4 straipsnis 1. Kiekvieną dieną iki 15.00 val. (Briuselio laiku) valstybės narės informuoja Komisiją apie kiekius, nurodytus gautose paraiškose licencijoms gauti. 2. Valstybės narės iki kiekvienos savaitės trečiadienio perduoda Komisijai praėjusios savaitės duomenis apie iš Reglamento (EB) Nr. 1162/95 7 straipsnio 3 dalyje nenurodytų grūdų ir ryžių perdirbtų produktų kiekius, kuriems buvo išduotos licencijos, nurodydamos produkto kodą pagal Komisijos reglamento (EEB) Nr. 3846/87 priedą [6], ir atskirai nurodydamos eksportuotus produktus su grąžinamąja išmoka ir be grąžinamosios išmokos. II ANTRAŠTINĖ DALIS Trūkumo sąlygaBendrosios nuostatos 5 straipsnis 1. Jeigu vienas arba keli produktai atitinka Reglamento (EEB) Nr. 1766/92 16 straipsnyje ir Reglamento (EEB) Nr. 1418/76 17 straipsnyje nurodytas sąlygas, Komisija gali imtis šių priemonių: a) taikyti eksporto mokestį. Šį mokestį Komisija nustato kartą per savaitę. Jis gali skirtis atsižvelgiant į paskirties vietą; b) visiškai arba iš dalies sustabdyti eksporto licencijų išdavimą; c) visiškai arba iš dalies atmesti nagrinėjamas paraiškas licencijoms gauti. 2. Šio straipsnio 1 dalies a punkte nurodytas eksporto mokestis yra toks, koks taikomas muitinės procedūrų įforminimo dieną. Tačiau eksporto operacijai, kuri turi būti įvykdyta licencijos galiojimo laikotarpiu, yra taikomas paraiškos licencijai gauti pateikimo dieną galiojantis eksporto mokestis, jeigu tokį prašymą kartu su paraiška licencijai gauti pateikia pareiškėjas. 3. Komisija informuoja valstybes nares apie jos priimtą sprendimą ir jį paskelbia. 6 straipsnis Pelenų, riebalų ir krakmolo kiekių nustatymui naudojami metodai, denatūravimo procesas, taip pat visi kiti analizės metodai, būtini šio reglamento, kas liečia importo ir eksporto sistemas, taikymui, nustatomi, jeigu reikia, pagal Reglamento (EEB) Nr. 1766/92 23 straipsnį ir Reglamento (EEB) Nr. 1418/76 27 straipsnį. 7 straipsnis Reglamento (EB) Nr. 1162/95 7 straipsnio 3 dalyje po KN kodo 11042150 įrašomas KN kodas 11042299. 8 straipsnis Reglamentas (EEB) Nr. 1620/93 panaikinamas nuo 1995 m. liepos 1 d.. Tačiau jis ir toliau taikomas iki 1995 m. liepos 1 d. išduotoms importo licencijoms. 9 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 1995 m. liepos 1 d. išduotoms licencijoms. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1995 m. birželio 29 d. Komisijos vardu Franz Fischler Komisijos narys [1] OL L 181, 1992 7 1, p. 21. [2] OL L 349, 1994 12 31, p. 105. [3] OL L 166, 1976 6 25, p. 1. [4] OL L 155, 1993 6 26, p. 29. [5] OL L 117, 1995 5 24, p. 2. [6] OL L 366, 1987 12 24, p. 1. -------------------------------------------------- PRIEDAS KN Produkto kodas | Prekės aprašymas | Pagrindinis produktas | Koeficientas | 1 | 2 | 3 | 4 | 1102 | Kitų javų, išskyrus kviečius ir mesliną (kviečių ir rugių mišinį), miltai: | | | 1102 20 10 200 | Kukurūziniai (grūdų) miltai, turintys ne daugiau kaip 1,3 % masės riebalų ir ne daugiau kaip 0,8 % masės žaliavos (crude fibre), perskaičiavus į sausą produktą | Kukurūzai | 1,40 | 1102 20 10 400 | Kukurūziniai (grūdų) miltai, turintys daugiau kaip 1,3 %, bet ne daugiau kaip 1,5 % masės riebalų ir ne daugiau kaip 1 % masės žaliavos (crude fibre), perskaičiavus į sausą produktą | Kukurūzai | 1,20 | 1102 20 90 200 | Kukurūziniai (grūdų) miltai, turintys daugiau kaip 1,5 %, bet ne daugiau kaip 1,7 % masės riebalų ir ne daugiau kaip 1 % masės žaliavos (crude fibre), perskaičiavus į sausą produktą | Kukurūzai | 1,20 | 1102 90 10 100 | Kiti, miežiniai miltai, kurių peleningumas, perskaičiavus į sausą produktą, yra ne daugiau kaip 0,9 % masės, o juose esantis žaliavos kiekis, perskaičiavus į sausą produktą, sudaro ne daugiau kaip 0,9 % masės | Miežiai | 1,50 | 1102 90 10 900 | Kiti, miežiniai miltai, kiti miltai | Miežiai | 1,02 | 1102 90 30 100 | Kiti, avižiniai miltai, kurių peleningumas, perskaičiavus į sausą produktą, yra ne daugiau kaip 2,3 % masės, žaliavos kiekis (crude fibre), perskaičiavus į sausą produktą, sudaro ne daugiau kaip 1,8 % masės, drėgnumas yra ne daugiau kaip 11 %, ir kuriuose esanti peroksidazė yra visiškai neveikli | Avižos | 1,80 | 1103 | Javų kruopos, rupiniai ir granulės: | | | 1103 12 00 100 | Avižų kruopos ir rupiniai, kurių peleningumas, perskaičiavus į sausą produktą, yra ne daugiau kaip 2,3 % masės, luobelė sudaro ne daugiau kaip 0,1 %, drėgnumas yra ne daugiau kaip 11 %, ir kuriuose esanti peroksidazė yra visiškai neveikli | Avižos | 1,80 | 1103 13 10 100 | Kukurūzų (grūdų) kruopos ir rupiniai, turintys riebalų daugiau kaip 0,9 % masės ir žaliavos (crude fibre), kuri, perskaičiavus į sausą produktą, sudaro ne daugiau kaip 0,6 % masės | Kukurūzai | 1,80 | 1103 13 10 300 | Kukurūzų (grūdų) kruopos ir rupiniai, turintys riebalų daugiau kaip 0,9 %, bet ne daugiau 1,3 % masės ir žaliavos (crude fibre), kuri, perskaičiavus į sausą produktą, sudaro ne daugiau kaip 0,8 % masės | Kukurūzai | 1,40 | 1103 13 10 500 | Kukurūzų (grūdų) kruopos ir rupiniai, turintys riebalų daugiau kaip 1,3 %, bet ne daugiau kaip 1,5 % masės ir žaliavos (crude fibre), kuri, perskaičiavus į sausą produktą, sudaro ne daugiau kaip 1 % masės | Kukurūzai | 1,20 | 1103 13 90 100 | Kukurūzų (grūdų) kruopos ir rupiniai, turintys riebalų daugiau kaip 1,5 %, bet ne daugiau kaip 1,7 % masės ir žaliavos (crude fibre), kuri, perskaičiavus į sausą produktą, sudaro ne daugiau kaip 1 % masės | Kukurūzai | 1,20 | 1103 19 10 000 | Rugių kruopos ir rupiniai | Rugiai | 1,00 | 1103 19 30 100 | Miežių kruopos ir rupiniai, kurių peleningumas, perskaičiavus į sausą produktą, sudaro ne daugiau kaip 1 % masės, o žaliavos kiekis, perskaičiavus į sausą produktą, sudaro ne daugiau kaip 0,9 % masės | Miežiai | 1,55 | 1103 21 00 000 | Kviečių granulės | Kviečiai | 1,02 | 1103 29 20 000 | Miežių granulės | Miežiai | 1,02 | 1104 | Javų grūdai, apdirbti kitais būdais (pavyzdžiui, lukštenti, traiškyti, perdirbti į dribsnius, gludinti, skaldyti arba smulkinti), išskyrus ryžius, klasifikuojamus 1006 pozicijoje; javų gemalai, sveiki, traiškyti, perdirbti į dribsnius arba malti: | | | 1104 11 90 100 | Traiškyti arba perdirbti į dribsnius miežių grūdai, į dribsnius perdirbtuose esantis pelenų kiekis, perskaičiavus į sausą produktą, sudaro ne daugiau kaip 1 % masės, o žaliava, perskaičiavus į sausą produktą, sudaro ne daugiau kaip 0,9 % | Miežiai | 1,50 | 1104 12 90 100 | Traiškyti arba perdirbti į dribsnius avižų grūdai, į dribsnius perdirbtuose esantis pelenų kiekis, perskaičiavus į sausą produktą, sudaro ne daugiau kaip 2,3 % masės, luobelė sudaro ne daugiau kaip 0,1 %, drėgnumas yra ne daugiau kaip 12 %, ir kuriuose esanti peroksidazė yra visiškai neveikli | Avižos | 2,00 | 1104 12 90 300 | Traiškyti arba perdirbti į dribsnius avižų grūdai, į dribsnius perdirbtuose esantis pelenų kiekis, perskaičiavus į sausą produktą, sudaro ne daugiau kaip 2,3 % masės, luobelė sudaro ne daugiau kaip 0,1 %, bet ne daugiau kaip 1,5 %, drėgnumas yra ne daugiau kaip 12 %, ir kuriuose esanti peroksidazė yra visiškai neveikli | Avižos | 1,60 | 1104 19 10 000 | Traiškyti arba perdirbti į dribsnius kviečių grūdai | Kviečiai | 1,02 | 1104 19 50 110 | Traiškyti arba perdirbti į dribsnius kukurūzų grūdai, turintys riebalų, kurių kiekis, perskaičiavus į sausą produktą, sudaro ne daugiau kaip 0,9 % masės, o žaliavos, perskaičiavus į sausą produktą, yra ne daugiau kaip 0,7 % masės | Kukurūzai | 1,60 | 1104 19 50 130 | Traiškyti arba perdirbti į dribsnius kukurūzų grūdai, turintys riebalų, kurių kiekis, perskaičiavus į sausą produktą, sudaro daugiau kaip 0,9 %, bet ne daugiau kaip 1,3 % masės, o žaliavos, perskaičiavus į sausą produktą, yra ne daugiau kaip 0,8 % masės | Kukurūzai | 1,30 | 1104 21 10 100 | Miežių grūdai, lukštenti (pašalinta grūdo luobelė), kuriuose esantis pelenų kiekis, perskaičiavus į sausą produktą, sudaro ne daugiau kaip 1 % masės, o žaliavos, perskaičiavus į sausą produktą, yra ne daugiau kaip 0,9 % masės | Miežiai | 1,50 | 1104 21 30 100 | Miežių grūdai, lukštenti ir skaldyti arba smulkinti (Grütze ar grutten), kuriuose esantis pelenų kiekis, perskaičiavus į sausą produktą, sudaro ne daugiau kaip 1 % masės, o žaliavos, perskaičiavus į sausą produktą, yra ne daugiau kaip 0,9 % masės | Miežiai | 1,50 | 1104 21 50 100 | Miežių grūdai, gludinti, kuriuose esantis pelenų kiekis, perskaičiavus į sausą produktą, sudaro ne daugiau kaip 1 % masės (be talko) — pirmos kategorijos | Miežiai | 2,00 | 1104 21 50 300 | Miežių grūdai, gludinti, kuriuose esantis pelenų kiekis, perskaičiavus į sausą produktą, sudaro ne daugiau kaip 1 % masės (be talko) — antros kategorijos | Miežiai | 1,60 | 1104 22 10 100 | Avižų grūdai, lukštenti (pašalinta grūdo luobelė), kuriuose esantis pelenų kiekis, perskaičiavus į sausą produktą, sudaro ne daugiau kaip 2,3 % masės, luobelės yra ne daugiau kaip 0,5 %, drėgnumas yra ne daugiau kaip 0,5 %, drėgnumas yra ne daugiau kaip 11 %, ir kuriuose esanti peroksidazė yra visiškai neveikli | Avižos | 1,60 | 1104 22 30 100 | Avižų grūdai, lukštenti ir skaldyti arba smulkinti (Grütze ar grutten), kuriuose esantis pelenų kiekis, perskaičiavus į sausą produktą, sudaro ne daugiau kaip 2,3 % masės, luobelės yra ne daugiau kaip 0,1 %, drėgnumas yra ne daugiau kaip 11 %, ir kuriuose esanti peroksidazė yra visiškai neveikli | Avižos | 1,70 | 1104 22 99 100 | Susmulkintos avižos | Avižos | 1,02 | 1104 23 10 100 | Kukurūzų grūdai, lukštenti (pašalinta grūdo luobelė), skaldyti arba neskaldyti, smulkinti arba nesmulkinti, turintys riebalų, kurių kiekis, perskaičiavus į sausą produktą, sudaro ne daugiau kaip 0,9 % masės, žaliava, perskaičiavus į sausą produktą, sudaro ne daugiau kaip 0,6 % masės (Grütze ar grutten) | Kukurūzai | 1,50 | 1104 23 10 300 | Kukurūzų grūdai, lukštenti (pašalinta grūdo luobelė), skaldyti arba neskaldyti, smulkinti arba nesmulkinti, turintys riebalų, kurių kiekis, perskaičiavus į sausą produktą, sudaro daugiau kaip 0,9 %, bet ne daugiau kaip 1,3 % masės, žaliava, perskaičiavus į sausą produktą, sudaro ne daugiau kaip 0,8 % masės (Grütze ar grutten) | Kukurūzai | 1,15 | 1104 29 11 000 | Kviečių grūdai, lukštenti (pašalinta grūdo luobelė), neskaldyti arba nesmulkinti | Kviečiai | 1,02 | 1104 29 51 000 | Kviečių grūdai, lukštenti (pašalinta grūdo luobelė), apdirbti tiktai smulkinant | Kviečiai | 1,00 | 1104 29 55 000 | Rugių grūdai, lukštenti (pašalinta grūdo luobelė), apdirbti tiktai smulkinant | Kviečiai | 1,00 | 1104 30 10 000 | Kviečių gemalai, sveiki, traiškyti, perdirbti į dribsnius arba malti | Kviečiai | 0,25 | 1104 30 90 000 | Kitų javų gemalai, sveiki, traiškyti, perdirbti į dribsnius arba malti | Kukurūzai | 0,25 | 1107 | Skrudintas arba neskrudintas salyklas: | | | 1107 10 11 000 | Kviečių neskrudintas salyklas, miltų pavidalo | Kviečiai | 1,78 | 1107 10 91 000 | Kitas neskrudintas salyklas, miltų pavidalo | Miežiai | 1,78 | 1108 | Krakmolai; inulinas: | | | 1108 11 00 200 | Kviečių krakmolas, kurio kiekis, perskaičiavus į sausą produktą, sudaro ne mažiau kaip 87 %, grynumas, perskaičiavus į sausą produktą, yra ne mažesnis kaip 97 % | Kviečiai | 2,00 | 1108 11 00 300 | Kviečių krakmolas, kurio kiekis, perskaičiavus į sausą produktą, sudaro ne mažiau kaip 84 %, bet ne daugiau kaip 87 %, grynumas, perskaičiavus į sausą produktą, yra ne mažesnis kaip 97 % | Kviečiai | 2,00 | 1108 12 00 200 | Kukurūzų (grūdų) krakmolas, kurio kiekis, perskaičiavus į sausą produktą, sudaro ne mažiau kaip 87 %, o grynumas, perskaičiavus į sausą produktą, yra ne mažesnis kaip 97 % | Kukurūzai | 1,60 | 1108 12 00 300 | Kukurūzų (grūdų) krakmolas, kurio kiekis, perskaičiavus į sausą produktą, sudaro ne mažiau kaip 84 %, bet ne daugiau kaip 87 %, grynumas, perskaičiavus į sausą produktą, yra ne mažesnis kaip 97 % | Kukurūzai | 1,60 | 1108 13 00 200 | Bulvių krakmolas, kurio kiekis, perskaičiavus į sausą produktą, sudaro ne mažiau kaip 80 %, grynumas, perskaičiavus į sausą produktą, yra ne mažesnis kaip 97 % | Kukurūzai | 1,60 | 1108 13 00 300 | Bulvių krakmolas, kurio kiekis, perskaičiavus į sausą produktą, sudaro ne mažiau kaip 77 %, bet mažiau kaip 80 %, grynumas, perskaičiavus į sausą produktą, yra ne mažesnis kaip 97 % | Kukurūzai | 1,60 | 1108 19 10 200 | Ryžių krakmolas, kurio kiekis, perskaičiavus į sausą produktą, sudaro ne mažiau kaip 87 %, grynumas, perskaičiavus į sausą produktą, yra ne mažesnis kaip 97 % | Ryžiai | 1,52 | 1108 19 10 300 | Ryžių krakmolas, kurio kiekis, perskaičiavus į sausą produktą, sudaro ne mažiau kaip 84 %, bet mažiau kaip 87 %, grynumas, perskaičiavus į sausą produktą, yra ne mažesnis kaip 97 % | Ryžiai | 1,52 | 1702 | Kiti cukrūs, įskaitant chemiškai gryną laktozę, maltozę, gliukozę ir fruktozę, kurių būvis kietas; cukrų sirupai, į kuriuos nepridėta aromatinių arba dažiųjų medžiagų; dirbtinis medus, sumaišytas arba nesumaišytas su natūraliu medumi; karamelė (degintas cukrus) | | | 1702 30 51 000 | Gliukozė ir gliukozės sirupas, be fruktozės arba turintis fruktozės, kurios kiekis, perskaičiavus į sausą produktą, sudaro mažiau kaip 20 % masės, gliukozės, kurios kiekis, perskaičiavus į sausą produktą, sudaro 99 % masės arba daugiau, turinti aglomeruotų arba neaglomeruotų baltų kristalinių miltelių pavidalą | Kukurūzai | 2,09 | 1702 30 59 000 | Gliukozė ir gliukozės sirupas, be fruktozės arba turintis sausame pavidale mažiau kaip 20 % masės fruktozės, sausame būvyje turintis 99 % arba daugiau masės gliukozės, kiti | Kukurūzai | 1,60 | 1702 30 91 000 | Gliukozė ir gliukozės sirupas, be fruktozės arba turintis fruktozės, kurios kiekis, perskaičiavus į sausą produktą, sudaro mažiau kaip 20 % masės fruktozės, kiti, turinti aglomeruotų arba neaglomeruotų baltų kristalinių miltelių pavidalą | Kukurūzai | 2,09 | 1702 30 99 000 | Gliukozė ir gliukozės sirupas, be fruktozės arba turintis fruktozės, kurios kiekis, perskaičiavus į sausą produktą, sudaro mažiau kaip 20 % masės fruktozės, kiti | Kukurūzai | 1,60 | 1702 40 90 000 | Gliukozė ir gliukozės sirupas, be fruktozės arba turintis fruktozės, kurios kiekis, perskaičiavus į sausą produktą, sudaro ne mažiau kaip 20 %, bet ne daugiau kaip 50 % masės, kita | Kukurūzai | 1,60 | 1702 90 50 100 | Maltodekstrinas, turintis aglomeruotų arba neaglomeruotų baltų kristalinių miltelių | Kukurūzai | 2,09 | 1702 90 50 900 | Maltodekstrinas ir maltodekstrino sirupas, kiti | Kukurūzai | 1,60 | 1702 90 75 000 | Karamelė, turinti aglomeruotų arba neaglomeruotų miltelių pavidalą | Kukurūzai | 2,19 | 1702 90 79 000 | Karamelė, kita | Kukurūzai | 1,52 | 2106 90 55 000 | Maisto produktai nenurodyti kitoje vietoje, aromatinti arba dažyti cukraus sirupai, gliukozės sirupas ir maltodekstrino sirupas | Kukurūzai | 1,60 | --------------------------------------------------